Etelä-Korean jääkiekkomaajoukkue

Etelä-Korean jääkiekkomaajoukkue edustaa Korean tasavaltaa miesten kansainvälisissä jääkiekko-otteluissa. Maa liittyi Kansainvälisen Jääkiekkoliiton IIHF:n jäseneksi vuonna 1960 ja toimii liitossa nimellä Korea. Olympialaisissa joukkue on esiintynyt nimellä Korean tasavalta. Vuonna 2021 maassa oli 35 jäähallia ja vajaat 200 rekisteröitynyttä miesjääkiekkoilijaa.

Joukkue on IIHF:n ylläpitämässä maailmanrankingissa 23. sijalla.

 Historiaa 

 Euro Hockey Tour kaudella 2017–2018 
Ensimmäisen ottelunsa Suomea vastaan joukkue pelasi 15. joulukuuta 2017 Euro Hockey Tourilla. Etelä-Korea onnistui johtamaan ottelua lukemin 1–0, mutta vain 26 sekunnin ajan. Lopulta Suomi voitti 4–1. Aikaisemmin samassa turnauksessa Etelä-Korea pelasi Kanadaa vastaan, ja onnistui johtamaan tätäkin ottelua lukemin 2–1 taipuen lopulta tiukkaan tappioon maalein 2–4. Sama kaava toistui lauantain pelissä 16. joulukuuta, missä Etelä-Korea iski Ruotsia vastaan avausosuman, mutta joutui lopuksi taipumaan lukemin 5–1.

 Vuoden 2018 talviolympialaiset 
Joukkue pelasi vuonna 2018 ensimmäistä kertaa IIHF:n pääsarjassa, kun Etelä-Koreassa järjestettiin talviolympialaiset vuonna 2018. Näin ollen joukkue sai suoraan paikan turnaukseen.MTV Etelä-Korea saa kiekkojoukkueensa olympiajäille  19.9.2014 Joukkue tavoitteli kisoista kultamitalia. Se sijoittui lopulta viimeiseksi saavuttamatta yhtään pistettä. Alkusarjassa se kuitenkin onnistui maalinteossa Tšekkiä vastaan ja hävisi sille lopulta tiukasti maalein 2–1.

 Maailmanmestaruuskilpailuissa 
Maan ensimmäiset jääkiekon maailmanmestaruuskilpailut alkoivat kuitenkin tylysti, kun Suomi voitti Etelä-Korean ensin 8–1 ja seuraavana päivänä Kanada 10–0. Myöhemmin myös Yhdysvallat voitti Etelä-Korean murskalukemin 13–1. Se onkin maailmanmestaruuskilpailujen pääsarjatason suurinumeroisin tappio Slovenian vuonna 2003 Suomea vastaan kokeman 0–12-tappion rinnalla sitten vuoden 1989.

Vuonna 2019 Korean maajoukkue oli 1. divisioonan A-lohkon maailmanmestaruuskilpailuissa kolmas.

 Sijoitukset 
 Maailmanmestaruuskisoissa 

 1979 – C-sarja; 7.
 1982 – C-sarja; 8.
 1986 – C-sarja; 9.
 1987 – D-sarja; 2.
 1989 – C-sarja; 7.
 1990 – C-sarja; 9.
 1991 – C-sarja; 8.
 1992 – C1-sarja; 6.
 1993 – C-sarja; 9.
 1994 – C-sarja; 10.
 1995 – C-sarja; 13.
 1996 – D-sarja; 5.
 1997 – D-sarja; 2.
 1998 – C-sarja; 7.
 1999 – C-sarja; 6.

 2000 – 2. divisioona; 5.
 2001 – 2. div., lohko A; 1.
 2002 – 1. div., lohko A; 6.
 2003 – 2. div., lohko A; 1.
 2004 – 1. div., lohko B; 6.
 2005 – 2. div., lohko A; 3.
 2006 – 2. div., lohko B; 2.
 2007 – 2. div., lohko B; 1.
 2008 – 1. div., lohko A; 6.
 2009 – 2. div., lohko B; 1.

 2010 – 1. div., lohko-B; 5.
 2011 – 1. div., lohko A; 3.
 2012 – 1. div., lohko B; 1.
 2013 – 1. div., lohko A; 5.
 2014 – 1. div., lohko A; 6.
 2015 – 1. div., lohko B; 1.
 2016 – 1. div., lohko A; 5.
 2017 – 1. div., lohko A; 2.
 2018 – 16., putosi 1. divisioonaan
 2019 – 1. div., lohko A; 3.
 2020 – 1. divisioonan A-lohkon turnaus peruttiin koronaviruspandemian vuoksi.https://www.eliteprospects.com/team/4466/south-korea/2020-2021
 2021 – 1. divisioonan A-lohkon turnaus peruttiin koronaviruspandemian vuoksi.
 2022 – 1. div., lohko A; 4.

 Olympialaisissa 
 1998 – karsiutui
 2002 – karsiutui
 2006 – ei osallistunut
 2010 – ei osallistunut
 2014 – 24. (karsiutui)
 2018 – 12.

 Tunnettuja pelaajia 
 Chisun "Jim" Paek s. 1967 Seoul, edusti Kanadan maajoukkuetta
 Richard Park s. 1976 Seoul, edusti Yhdysvaltain maajoukkuetta
 Bryan Young s. 1986 Ontario, CAN, edustanut Koreaa vuodesta 2014 lähtien
 Matt Dalton s. 1986 Ontario, CAN, edustanut Koreaa vuodesta 2016 lähtien
 Alex Plante s. 1989 Manitoba, CAN, edustanut Koreaa vuodesta 2017 lähtien

 Lähteet 
 Etelä-Korea IIHF:n sivuilla 
Viitteet

 Aiheesta muualla 
 Etelä-Korean jääkiekkoliiton sivusto 
 Etelä-Korea nationalteamsoficehockeyssä 

Luokka:Jääkiekkomaajoukkueet
Luokka:Etelä-Korean jääkiekko